kardosdrur/scandi-wiki huggingface dataset:
Yoshikatsu Kawaguchi

Yoshikatsu Kawaguchi, også kaldt Yoshi Kawaguchi (født 15. august 1975) er en japansk professionel fodboldspiller, der spiller målmand for den japanske fodboldklub Júbilo Iwata og det japanske fodboldlandshold. Kawaguchi har spillet for flere forskellige klubber i sin karriere, herunder engelske Portsmouth FC og danske FC Nordsjælland.

Han blev desuden udtaget til Japans VM-trup ved VM i fodbold 2010 i Sydafrika.

Japans fodboldlandshold 

|-
|1997||21||0
|-
|1998||9||0
|-
|1999||3||0
|-
|2000||8||0
|-
|2001||9||0
|-
|2002||2||0
|-
|2003||2||0
|-
|2004||11||0
|-
|2005||14||0
|-
|2006||19||0
|-
|2007||12||0
|-
|2008||6||0
|-
!Total||116||0
|}

Eksterne henvisninger 

 Japan National Football Team Database

Fodboldspillere fra Japan
Fodboldspillere fra Portsmouth F.C.
Fodboldspillere fra FC Nordsjælland
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Nicolas Mahut

Nicolas Mahut (født 21. januar 1982) er en fransk tennisspiller, der har været i ATP-seriens top fyrre. Mahut, der er en god server og doublespiller, vil få plads i tennisrekordbøgerne efter at have tabt verdens i særklasse længste tennismatch, der fandt sted i første runde i Wimbledon 2010, hvor den gennemsnitshøje Mahut måtte se sig besejret af den 17 cm højere John Isner med cifrene 4-6, 6-3, 7-6, 6-7, 68-70. Kampen varede sammenlagt 11 timer og 5 minutter og blev to gange stoppet på grund af mørke, hvorfor den forløb over tre dage.

Eksterne henvisninger 

 

Tennisspillere fra Frankrig
Tennisspillere ved sommer-OL 2016
Daníel Ágúst

Daníel Ágúst Haraldsson (født 26. august 1969) er en islandsk sanger og musiker. Internationalt er han bl.a. kendt for sin sang "Það sem enginn sér" der fik 0 point, ved Eurovision Song Contest 1989 i Lausanne, Schweiz. 

Sangere fra Island
Islands Eurovision Song Contest-deltagere
Deltagere ved Eurovision Song Contest 1989
Takeshi Okada

Takeshi Okada (født 25. august 1956) er en japansk fodboldtræner og tidligere fodboldspiller. Han var i perioden 2007-2010 træner for Japans fodboldlandshold

I løbet af sin spillerkarriere spillede han ti år for Furukawa Electric. Han står noteret for 24 landskampe for Japan, og han har scoret et mål.

Han var det japanske fodboldlandsholds træner ved VM i fodbold 1998, og igen ved VM i fodbold 2010.

Japans fodboldlandshold 

|-
|1980||3||0
|-
|1981||5||0
|-
|1982||2||1
|-
|1983||7||0
|-
|1984||4||0
|-
|1985||3||0
|-
!Total||24||1
|}

Eksterne henvisninger 

 Japan National Football Team Database

Fodboldspillere fra Japan
Fodboldtrænere fra Japan
Kojo

Timo Kojo (født 2. maj 1953) er en finsk rockmusiker, der bedst er kendt internationalt for sin sang "Nuku Pommiin" der fik 0 point ved Eurovision Song Contest 1982 i Harrogate, Storbritannien.

Diskografi 
 Madame George: What's Happening (1977)
 So Mean (1979)
 Lucky Street (1980)
 Go All the Way (1981)
 Hitparade (1982)
 Nuku pommiin  eller Bomb Out  1982)
 Time Won't Wait (1983)
 Bee tai bop (1985)
 Rommia sateessa (1986)
 Kaksi alkuperäistä: So Mean / Lucky Street (1990)
 Pyöri maa pyöri kuu (1990)
 Kojo and the Great Boogie Band (1993)
 Suloinen Maria (1997)
 20 suosikkia – So Mean (1998)

Sangere fra Finland
Finlands Eurovision Song Contest-deltagere
Deltagere ved Eurovision Song Contest 1982
Remedios Amaya

Remedios Amaya (født 1962) er en spansk sangerinde. Ved Eurovision Song Contest 1983 blev hun kendt for at få 0 point, noget hun dog delte med Tyrkiet den aften. Hendes tabersang er siden gået hen og blevet ret populær blandt Grand Prix-fan kredse. 

Sangere fra Spanien
Spaniens Eurovision Song Contest-deltagere
Deltagere ved Eurovision Song Contest 1983
Çetin Alp

Çetin Alp (21. juni 1947 – 18. maj 2004) var en tyrkisk sanger, der bedst er kendt internationalt for sin sang "Opera", der fik 0 point ved Eurovision Song Contest 1983 i München, Tyskland. Çetin Alp døde på tragisk vis, blot 3 dage efter Tyrkiet for første gang nogensinde havde haft æren af at være værter for konkurrencen. Tim Moores bog "Nul Points", der netop handler om de kunstnere i Eurovision Song Contest-historien der fik 0 point, blev dedikeret til Çetin Alp. 

Sangere fra Tyrkiet
Tyrkiets Eurovision Song Contest-deltagere
Deltagere ved Eurovision Song Contest 1983
Jean-Claude Dauphin

Jean-Claude Dauphin (født 16. marts 1948 i Boulogne) er en fransk skuespiller.

Dauphins farfar var en berømt digter ved navn Franc-Nohain. Gift i 1973 med Georges Ulmers datter, sangerinden Laura Ulmer.

Filmografi 
 Adolphe, où l'âge tendre af Bernard Toublanc-Michel , 1968
 Le témoin, 1969 med Claude Jade
 La mandarine , 1972 med Annie Girardot og Philippe Noiret
 Le choix des armes af Alain Corneau , 1981
 l'école de la chair af Benoît Jacquot 1998
 Pourquoi pas moi? (why not me?) 1999
 le deuxième souffle af Alain Corneau , 2007
 streamfield les carnets noirs , 2010
 Lea af Bruno Rolland , 2011

Eksterne henvisninger 
 

Skuespillere fra Frankrig
Siegfrieds diskografi

Diskografi for Siegfried, den tredje af de fire operaer fra Der Ring des Nibelungen af Richard Wagner, som fik premiere i Bayreuther Festspielhaus den 16. august 1876, omfatter en række betydende indspilninger af operaen.

Eksterne links 
 Diskografi på Operaclass.com, besøgt 20. november 2009

Diskografier
Martha Mödl

Martha Mödl (født 22. marts 1912, død 17. december 2001) var en tysk sopran og senere mezzosopran. Hun specialiserede sig i store dramatiske roller, især wagnerpartier såsom Isolde, Kundry og Brünnhilde.

Hun blev født i Nürnberg og døde i Stuttgart.

Litteratur 
 The Last Prima Donnas, Lanfranco Rasponi, Alfred A Knopf, 1982. 

Operasangere fra Tyskland
Personer fra Nürnberg
Marek Janowski

Marek Janowski (født 18. februar 1939) er en polsk dirigent. Han er født i i Warszawa, men voksede op i Wuppertal i Tyskland, efter at hans mor rejste dertil ved begyndelsen på Anden Verdenskrig for at være sammen med sine forældre. Hans far forsvandt i Polen under krigen.

Janowski har fungeret som musikdirektør i Freiburg og på operaen i Dortmund fra 1973 til 1979. Han har også været dirigent for Gürzenich Orchestra i Köln fra 1986 til 1990. Fra 2000 til 2009 var Janowski chefdirigent for Orchestre Philharmonique de Monte-Carlo. Siden 2002 har han været chefdirigent for Berlin Radiosymfoniker, som han har en kontrakt på livstid med. Fra og med sæsonen 2005-2006 har Janowski været kunstnerisk chef og musikchef for Orchestre de la Suisse Romande (OSR), i første omgang for fem år. I september 2008 blev hans kontrakt med OSR forlænget til 2015.

I USA har han siden 2005 tjent som en af dirigenterne i et "triumvirat" for Pittsburgh Symphony Orchestra (PSO) sammen med Sir Andrew Davis og Yan Pascal Tortelier, der fungerer som kunstnerisk vejleder for orkestret i mangel af en enkelt musikdirektør. Denne ordning ophørte i 2008 efter at Manfred Honeck tiltrådte som musikdirektør. Janowski har indspillet Johannes Brahms' symfonier med PSO.

Janowski har indspillet Richard Wagners Der Ring des Nibelungen for RCA.

Referencer

Eksterne henvisninger 

 Marek Janowskis biografi på Intermusica Artists' Management Agency
 Marek Janowskis dirigentbiografi fra Pittsburgh Symphony

Dirigenter fra Polen
Paavo Lipponen

Paavo Tapio Lipponen (født 23. april 1941 i Pello) er en finsk politiker, der var landets statsminister fra 1995 til 2003, formand for Finlands Socialdemokratiske Parti fra 1993 til 2005 og formand for Finlands parlament fra 2003 til 2007. Han er den næstlængst siddende statsminister, kun overgået af Kalevi Sorsa.

Lipponen er kandidat i international politik fra Helsinki Universitet i 1971. Han har bl.a. arbejdet som international sekretær for partiet og 1979-1982 som politisk sekretær for statsminister Mauno Koivisto. I 1983 blev han sekretær for arbejdsminister Veikko Helle, men stoppede samme år, da han blev indvalgt i parlamentet. Han sad i første omgang fire år. Fra 1987 til 1995 var han direktør i Viestintä Teema Oy, fra 1989-1991 chef for Udenrigspolitisk Institut. Han blev indvalgt i parlamentet i 1991 og blev to år efter partiformand. 

Han var kandidat til stillingen som formand for Europa-Kommissionen i 2004, men tabte til José Manuel Barroso.

Referencer 

Statsministre fra Finland
Formænd for Finlands rigsdag
Gertrude Käsebier

Gertrude Käsebier (opr. Gertrude Stanton, 18. maj 1852 i Des Moines, Iowa – 13. oktober 1934 i New York) var amerikansk fotograf. Hun regnes for repræsentant for pictorialismen.

Gertrude Käsebier kom først sent i gang med at fotografere. I 1890'erne begyndte hun lejlighedsvis at fotografere familien og åbnede 1897 et portrætatelier i New York, og allerede året efter fik hun en udstilling i Camera Club. 1903 offentliggjorde Alfred Stieglitzs magasin for fotografi Camera Work seks af hendes fotografier.

Hendes billede The Manger ("Krybben") opnåede 1899 med 100 dollar den højeste salgspris hidtil for et kunstfotografi. Käsebier blev også den første kvinde der blev optaget i Brotherhood of the Linked Ring og Photo-Secession.

Litteratur 
 Barbara L. Michaels: Gertrude Kasebier: The Photographer and Her Photographs. Harry N. Abrams, Inc., New York 1992,

Eksterne henvisninger 

 Lee Gallery 
 Museum of Fine Arts , Boston

Referencer 



Fotografer fra USA
John Reuss

John Reuss (1973) er en dansk-tysk autodidakt kunstner, der primært arbejder med maleri.

John Reuss har tidligere modtaget prisen for bedste værk til den censurerede udstilling INSIDE 08 i Ikast og blev i 2010 antaget til den statsanerkendte censurerede udstilling Kunstnernes Sommerudstilling 2010 (KS10) John Reuss har siden vist sine værker på en række udstillinger i Danmark og udlandet.

Billedstil 
John Reuss er en figurativ maler og arbejder i grænsefeltet mellem organiske figurer og det køligt matematiske/geometriske, anskuende sine motiver fra flere vinkler og aspekter samtidig. Ofte har motiverne et surrealistisk og existentielt islæt.

Referencer 
 Kunstnernes Sommerudstilling 2010
 INSIDE 08
 Coverillustration til den prisbelønnede danske EBM-pionér Leæther Strip's Yes I'm Limited IV-EP

Eksterne referencer 
johnreuss.com

Kunstnere fra Danmark
Kunstnere fra Tyskland
Mohammed Mzali

Mohammed Mzali (23. december 1925 – 23. juni 2010) var en tunesisk politiker.

Han var Tunesiens premierminister fra han blev udnævnt af præsident Habib Bourguiba i 1980, indtil hans afskedigelse i 1986 der skyldes at han havde ført penge ud af Tunesien.
Han flygtede til Sicilien. 

Mohammeed Mzali tog senere til Frankrig, og posten som premierminister blev efterfulgt af Rachid Sfar. Han var desuden medlem af den Internationale Olympiske Komité fra 1965 indtil sin død i 2010.
Efter Mohammed Mzalis flugt udførte Zine El Abidine Ben Ali et kup der gjorde ham til præsident efter Habib Bourguiba, som han via læger fik dømt senil.

Politikere fra Tunesien
Mudan Jiang

Mudan Jiang (Kinesisk: 牡丹江, pinyin: Mǔdān Jiāng engelsk: Mudanjiang River / Mudan River; Manchurisk Mudan bira) er en ca. 725 km lang flod i den kinesiske provins Heilongjiang. 

Mudan Jiang bliver ofte forvekslet med byen af næsten samme navn, Mudanjiang, som floden løber igennem.

Mudan Jiang har sit udspring i provinsen Jilin og løber mod nord mod Songhua Jiang der er en biflod til Amur. På den anden side af grænsen til provinsen  Heilongjiang løber den gennem søen  Jingbo Hu, og udmundingen i Songhua Jiang ligger i Yilan, der hører under byen Harbin.

Bifloder til Songhua
Vandløb i Kina
Heilongjiang
Qiqihar

Qiqihar (forenklet kinesisk: 齐齐哈尔; traditionel kinesisk: 齊齊哈爾; pinyin: Qíqíhā'ěr; Wade-Giles: Ch'í-ch'í-hā-ěr) er en by på præfekturniveau i provinsen Heilongjiang i det nordøstlige Kina. Befolkningen i byen anslås (31. december) til 1.126.000, mens hele præfekturet har 5,4 millioner indbyggere, og et areal på 42,469 km2.

Administrative enheder 
Qiqihar bypræfektur har jurisdiktion over 7 distrikter (区 qū), et byamt (市 shì) og 8 amter (县 xiàn).

Severdigheder 
Hver vinter arrangeres en isfest, som regel i december, og da udskærer iskunstnere skulpturer af store isblokke.

I den sydlige del af byen er der et buddhistisk tempelanlæg fra ca ca år 1700. Det er tilknyttet et fungerende munkekloster. Noget specielt her, er at buddhastatuerne er iklædt tøj, udskiftes efter særlig fastlagte ritualer.

Den katolske St. Mikaelskatedralen 圣弥勒尔大教堂 blev bygget i nygotisk stil af Schweiziske betlehemsmissionærer i 1931. I 1982 blev ejendomsretten til kirken tilbageført til det katolske bispedømme, efter mange års konfiskation. Byen blev erklæret som kulturobjekt i 1987. I 1991 bevilgede bystyrets religionskontor midler til renovering af kiketårnet. De fem stjerner som var sat opp på toppen af spiret blev fjernet, og erstattet med det oprindelige kors.

Historie 
Qiqihars historie går tilbage til 1700-tallet. Byens sydlige forstad Zhalong er kendt som «De rødkronede traners by», og det har smittet over på Qiqihar som har fået tilnavnet «Tranebyen», og byen er blevet en turistattraktion.

Trafik 
Kinas rigsvej 301 går fra Suifenhe via blandt andet Mudanjiang, Harbin og Qiqihar til Manzhouli i Indre Mongoliet.

Bypræfekturer i Heilongjiang
Anden Italienske Uafhængighedskrig

Den Anden Italienske Uafhængighedskrig, også kaldet den fransk-østrigske krig blev udkæmpet i 1859 mellem Napoleon 3. af Frankrig og Kongedømmet Sardinien på den ene side mod Kejserriget Østrig på den anden side.

Hændelser 

 20. maj: Fransk infanteri og sardinsk kavaleri slår den østrigske hær i slaget ved Montebello og den østrigske hær trækker sig tilbage
 26. maj: Giuseppe Garibaldis alpejægere vinder over østrigske styrker i slaget ved Varese
 27. maj: Alpejægerne slår østrigerne igen i slaget ved San Fermo, og rykker ind i Como
 30. maj: Sardinske styrker slår østrigske styrker i slaget ved Palestro
 4. juni: Franske styrker slår østrigske styrker i slaget ved Magenta
 20.-24. juni: Napoleon III og Viktor Emanuel II slår en østrigsk hær ledet af kejser Franz Josef i slaget ved Solferino. Dette slag fører til at Henri Dunant danner Røde Kors
 11. juli: Truet af revolution i Ungarn indgår den østrigske keiser Franz Josef en våbenhvileaftale med Napoleon III i Villafranca

Italienske krige
Italienske Uafhængighedskrig
Østrigske krige
Begivenheder i 1859
Hornbæk-Dronningmølle

Hornbæk-Dronningmølle er en kyst- og sommerhusby i Nordsjælland med . Hornbæk-Dronningmølle er beliggende ved Øresund midt mellem Gilleleje og Hellebæk og 22 kilometer nord for Hillerød. Byen tilhører delvist Gribskov Kommune, delvist Helsingør Kommune og ligger som begge kommuner i Region Hovedstaden.

Noter
Første Italienske Uafhængighedskrig

Den Første Italienske Uafhængighedskrig blev udkæmpet i 1848 mellem Kongeriget Sardinien og Kejserriget Østrig. De største slag var Custoza og Novara, hvor det lykkedes østrigerne under ledelse af Radetzky at slå Piemonteserne.

Se også 
 Anden Italienske Uafhængighedskrig
 Tredje Italienske Uafhængighedskrig

Italienske krige
Østrigske krige
Novara
Henrik Ipsen (fodboldspiller)

Henrik Ipsen (født 30. juni 1973) er en dansk tidligere professionel målmand og senere målmandstræner, der er målmandstræner i kinesiske Henan Jianye F.C.. 

Han spillede i sin aktive for Silkeborg IF, hvor han spillede fra 1996 til 2005 med 163 kampe til følge, SønderjyskE samt Vejle BK

Karriere 
Ipsen var i en lang årrække tilknyttet Silkeborg IF, hvor han størstedelen af tiden stod i skyggen af Peter Kjær.

I 2005 skiftede han til SønderjyskE, hvor han i en periode var 1. målmand, indtil han mistede pladsen til David Ousted.

Fra sommeren 2010 var Henrik Ipsen målmandstræner i Vejle Boldklub. Han var samtidig back up for klubbens 1. målmand Kristian Fæste. Han fik dog ikke forlænget sin kontrakt i sommeren 2011.

Han skrev i oktober 2011 under på kontrakt med FC Midtjylland, hvor han blev tilknyttet som målmandstræner fra 1. januar 2012.

I juni 2016 blev han tilknyttet FC Nordsjælland som målmandstræner. Denne post bestred han frem til december samme år. Han drog i stedet til Kina, hvor han blev målmandstræner i Henan Jianye F.C..

Referencer

Eksterne henvisninger 
 

Fodboldspillere fra Danmark
Fodboldspillere fra Silkeborg IF
Fodboldspillere fra SønderjyskE
Fodboldspillere fra Vejle Boldklub
Elizabeth Blackburn

Elizabeth Helen Blackburn (født 26. november 1948 i Hobart, Tasmanien) er en australskfødt amerikansk biologisk forsker ved University of California i San Francisco, der studerer telomerer, som er en struktur i enden af kromosomer, der beskytter disse. Blackburn opdagede sammen med Carol W. Greider enzymet telomerase, som danner telomererne. For dette arbejde modtog hun i 2009 Nobelprisen i fysiologi eller medicin sammen med Carol W. Greider og Jack W. Szostak.

Referencer

Eksterne henvisninger 

Molekylærbiologer
Nobelprismodtagere i medicin
Biologer fra USA
Nobelprismodtagere fra USA
Personer fra Hobart
Modtagere af Royal Medal
Alumni fra University of Cambridge
Finax

Finax AB er et svensk cerealiefirma grundlagt i 1973 af brødrene Leif og Rolf Abdon. Finax har en produktion af mel, brødblandinger, müsli, frø og kerneblandinger samt glutenfri produkter. 

Finax har hovedkontor i Helsingborg med egne møller i både Danmark og Sverige. I Danmark ejer firmaet Valsemøllen A/S i Esbjerg, som har møller i Esbjerg, Køge og Svendborg

Finax indgår i den familiejede koncern Abdon Mills.

Kilder  

Fødevarevirksomheder i Danmark
Fødevarevirksomheder fra Sverige
Etableret i 1973
Ashcan School

Ashcan School (Ash Can School, Ashcan-skolen, 'affalds-' eller 'skraldespandsskolen') var en realistisk kunstnerisk bevægelse i USA i begyndelsen af 1900-tallet, mest kendt for scener fra dagliglivet i New Yorks fattige kvarterer.

Bevægelsen sættes også i forbindelse med gruppen The Eight, der havde fem medlemmer med tilknytning til Ashcan-skolen: William Glackens (1870-1938), Robert Henri (1865-1929), George Luks (1867-1933), Everett Shinn (1876-1953) og John French Sloan (1871-1951), desuden Arthur B. Davies (1862-1928), Ernest Lawson (1873-1939) og Maurice Prendergast (1859-1924). Alle fem medlemmer af Ashcan School studerede hos Thomas Pollock Anshutz ved Pennsylvania Academy of the Fine Arts.

Kunstnerne i Ashcan School opponerede imod den dannede eller fornemme amerikanske impressionisme der repræsenterede spidsen af amerikansk kunst på den tid. Gruppens arbejder, der generelt var holdt i mørke toner, fangede spontane øjeblikke og fremstillede prostituerede, alkoholikere, slagtede svin, overfyldte lejligheder med vasketøj på snore, bokse- og brydekampe. At de så ofte fokuserede på fattigdom og bylivets dagligdag, fik amerikanske kritikere til at placere bevægelsen i udkanten af "moderne" kunst, hvilket navnet skulle referere til.

Se også 
 Amerikansk realisme, afsnit om socialkritik

Litteratur 
 Loughery, John (1997). John Sloan: Painter and Rebel. New York: Holt.

Eksterne henvisninger 

 Kort indføring med eksempler 



Kunstnersammenslutninger
Kunst fra USA
Transpiration

Transpiration har flere betydninger:
Transpiration (botanik) – om planters vandtab
Transpiration (sved) – om dyrs og menneskers svedafgivelse
Richard Mulcahy

Richard James Mulcahy (født 10. marts 1886, død 16. december 1971) var en irsk partileder og minister. Han var øverstkommanderende for IRA under den irske uafhængighedskrig fra 1919-1921. I 1919 giftede han sig med Josephine Ryan.

Mulcahy blev født i Waterford, hvor hans far var postmester, og han begyndte i 1902 at arbejde for postvæsenets ingeniørtjeneste. Kort tid efter grundlæggelsen af Irish Volunteers i 1913 gik han med i denne organisation, og han blev også medlem af Irish Republican Brotherhood (IRB) og Conradh na Gaeilge. Under påskeoprøret i 1916 var han næstkommanderende under Thomas Ashe.

Da den den anglo-irske traktat blev underskrevet i 1921, støttede Mulcahy den, og han blev kommandant for Fristatens styrker under den irske borgerkrig. Han var berygtet blandt traktatmodstandere, fordi han gav ordre til, at fanger kunne henrettes, hvis de havde våben på sig. Han var central i beslutningen om at henrette 77 IRA-medlemmer.

Fra 1923 til 1924 var Mulcahy forsvarsminister i Fristaten, i 1927 blev han minister for lokalstyre. Fra 1944 blev han formand for partiet Fine Gael, og han blev udenrigsminister i en koalitionsregering i 1954. Denne regering faldt i 1957, men Mulcahy fortsatte som partileder indtil oktober 1959. I oktober 1960 meddelte han, at han ikke ville stille op til det næste valg.

Den irske uafhængighedskrig
Personer fra den irske uafhængighedskrig
Politikere fra Irland
IRA-medlemmer
Hydroide

Hydroider er vandførende væv hos mosser, hvor de udfylder samme funktion som trakeiderne hos de højere planter. Hydroider mangler dog porerne og den karakteristiske overfladestruktur hos de højere platers karvæv.

Man har fundet hydroider i nogle af stykkerne fra Rhynie flint fundstedet. Det ses bl.a. hos Aglaophyton, hvor man først troede, at de var moderne vedkar.

Note

Botanik

simple:Hydroid
Nothin' On You

"Nothin' On You" er første single fra B.o.B's debut album, B.o.B Presents: The Adventures of Bobby Ray. Sangen har sangeren Bruno Mars som feature. En officiel remix-version af denne sang blev præsenteret af Big Boi fra Outkast og debuterede den 21. marts 2010. Sangen blev igen indspillet med vokaler af den koreansk-amerikanske Jay Park. Singlen blev udgivet i Sydkorea den 16. juni 2010 på forskellige koreanske digitale musikhjemmesider.

Hitlister

Referencer 

Sange fra 2010
Singler fra 2010
B.o.B-sange
Gederams (slægt)

Gederams (Chamaenerion) er en lille slægt med fire arter, som er udbredt i Nordafrika, Mellemøsten, Kaukasus, Centralasien, Østasien, Nordamerika (herunder Grønland) og i Europa. Det er opretvoksende, ofte bestanddannende, flerårige urter. Stænglerne er enlige eller svagt forgrenede, let behårede med kirtelhår. Bladene er skruestillede. Blomsterne er samlet i enkle stande (aks eller klaser), og de enkelte blomster er 4-tallige og svagt uregelmæssige med rosenrøde eller hvide kronblade. Frugterne er aflange kapsler med talrige, langhårede frø.

Arter
Der findes to arter, som er vildtvoksende i henholdsvis Danmark og Grønland

 Gederams (Chamaenerion angustifolium)
 Storblomstret gederams (Chamaenerion latifolium)
Andre arter er:
 Chamaenerion conspersum
 Chamaenerion dodonaei

Noter

Natlys-familien
Mad fra Grønland
Hyundai Coupé

Hyundai Coupé var en bilmodel fra Hyundai, som i 2 generationer blev produceret fra 1996 til 2009.

Modellen var baseret på Hyundai Elantras platform, og konkurrerede med bl.a. Fiat Coupé, Honda Integra, Toyota Celica og Volkswagen Scirocco.

Hyundai Coupé fandtes med 4-cylindrede benzinmotorer på 1,6, 1,8 og 2,0 liter samt for anden generation en 6-cylindret benzinmotor på 2,7 liter. Der fandtes ingen dieselmotorer i programmet.

Første generation (1996−2001) 

Første generation af Hyundai Coupé kom på markedet i september 1996. Modellen blev i Nordamerika, Australien, New Zealand, Sydafrika og Østrig solgt som Hyundai Tiburon.

Motorprogrammet omfattede to benzinmotorer på 1,6 og 2,0 liter med hhv. 114 og 137 hk. I nogle lande fandtes også en benzinmotor på 1,8 liter med 130 hk.

Modellen fik et facelift i 1999, som bl.a. indebar mindre ændringer af lygterne og motorprogrammet. 1,6 havde nu 115 mod før 114 hk, mens 2,0 nu havde 138 hk, men i 2001 blev neddroslet til 135 hk.

Tekniske specifikationer

Fodnoter

Anden generation (2001−2009) 

Anden generation af Hyundai Coupé kom på markedet 11. september 2001. Modellen var ligesom forgængeren baseret på platformen fra Hyundai Elantra.

Motorprogrammet omfattede benzinmotorer på 1,6 og 2,0 liter, samt som noget nyt en V6-motor på 2,7 liter.

Modellen gennemgik facelifts i starten af 2005 og slutningen af 2006, og blev i 2009 taget helt af Hyundais modelprogram.

Tekniske specifikationer

Eksterne kilder/henvisninger 

Coupe
Små mellemklassebiler
Forhjulstrukne biler
Biler introduceret i 1996
Biler fra 1990'erne
Biler fra 2000'erne
Coupéer